32001D0329
L 116/32
JURNALUL OFÍCIAL AL UNIUNII EUROPENE
DECIZIA CONSILIULUI
din 24 aprilie 2001
privind actualizarea părții VI și a anexelor 3, 6 și 13 la Instrucțiunile consulare comune, precum și a anexelor 5a, 6a și 8 la Manualul comun
(2001/329/CE)
CONSILIUL UNIUNII EUROPENE,
având în vedere Regulamentul (CE) nr. 789/2001 al Consiliului din 24 aprilie 2001 care rezervă Consiliului competențele de executare în ceea ce privește anumite norme metodologice și proceduri de examinare a cererilor de viză (1),
având în vedere articolul 4 din Regulamentul (CE) nr. 790/2001 al Consiliului din 24 aprilie 2001 care rezervă Consiliului competențele de executare în ceea ce privește anumite norme metodologice și proceduri de realizare a controlului și a supravegherii frontierelor (2),
având în vedere inițiativa Suediei,
întrucât:
(1)
Ca urmare a Deciziei 2000/777/CE a Consiliului din 1 decembrie 2000 privind punerea în aplicare a acquis-ului Schengen pe teritoriul Danemarcei, Finlandei și Suediei, precum și pe teritoriul Islandei și Norvegiei (3), este necesară actualizarea părții a VI-a și a anexelor 3, 6 și 13 la Instrucțiunile consulare comune în materie de vize adresate misiunilor diplomatice și oficiilor consulare (ICC) (4), precum și a anexelor 5a, 6a și 8 la Manualul comun (MC).
(2)
Prezentul instrument reprezintă o dezvoltare a acquis-ului Schengen, în conformitate cu protocolul care îl integrează în cadrul Uniunii Europene, astfel cum este definit în anexa A la Decizia 1999/435/CE a Consiliului din 20 mai 1999 privind definirea acquis-ului Schengen în scopul stabilirii, în conformitate cu dispozițiile relevante ale Tratatului de instituire a Comunității Europene și ale Tratatului privind Uniunea Europeană, a temeiului juridic pentru fiecare dintre dispozițiile sau deciziile care constituie acquis-ul (5).
(3)
În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentului instrument și nu este obligată în temeiul acestuia și nici nu face obiectul aplicării sale. Ținând seama de faptul că prezentul instrument tinde să dezvolte acquis-ul Schengen în temeiul dispozițiilor prevăzute la titlul IV din Tratatul de instituire a Comunității Europene, Danemarca, în conformitate cu articolul 5 din respectivul protocol, decide în termen de șase luni de la data la care Consiliul adoptă prezentul instrument, dacă îl transpune în legislația sa internă.
(4)
În ceea ce privește Republica Islanda și Regatul Norvegiei, prezentul instrument reprezintă o dezvoltare a dispozițiilor acquis-ului Schengen în sensul acordului încheiat la 18 mai 1999 între Consiliul Uniunii Europene și aceste două state (6). Ca urmare a procedurilor prevăzute de respectivul acord, drepturile și obligațiile care decurg din prezentul instrument se aplică în egală măsură acestor două state și în relațiile dintre cele două state și statele membre care participă la prezentul instrument.
(5)
În conformitate cu articolul 1 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, Irlanda și Regatul Unit nu participă la adoptarea prezentului instrument. Prin urmare și fără a aduce atingere dispozițiilor articolului 4 din respectivul protocol, dispozițiile prezentului instrument nu se aplică nici Irlandei, nici Regatului Unit,
ADOPTĂ PREZENTA DECIZIE:
Articolul 1
(1) Textul care figurează în partea a VI-a punctul 1.1, „Rubrica «Valabilă pentru»” a treia liniuță din ICC se înlocuiește cu următorul text:
„-
În cazurile prevăzute la articolul 14 din convenție, valabilitatea teritorială limitată poate acoperi teritoriul mai multor state membre; în acest caz și în funcție de codurile statelor membre care urmează să fie menționate în această rubrică, sunt disponibile următoarele opțiuni:
(a)
înscrierea în rubrică a codurilor statelor membre în cauză;
(b)
înscrierea în rubrică a mențiunii «State Schengen» în limba statului membru emitent, urmată, între paranteze, de semnul minus și de codurile statelor membre pe teritoriul cărora viza nu este valabilă.”
(2) La anexa 3 partea 3 din ICC, precum și în anexa 5a partea 3 din MC, rubricile „Danemarca”, „Finlanda”, „Suedia”, „Islanda” și „Norvegia”, precum și listele permiselor de ședere pe care le includ se elimină.
(3) La anexa 6 la ICC, a doua liniuță se elimină.
(4) În exemplul 14 din anexa 13 la ICC, precum și în exemplul 14 din anexa 6a la MC, se adaugă următoarele coduri:
Danemarca
DK
Finlanda
FIN
Suedia
S
Islanda
IS
Norvegia
N.
(5) Exemplul 11 din anexa 13 la ICC, precum și exemplul 11 din anexa 6a la MC și exemplul 2 din anexa 8 la MC se înlocuiesc cu exemplul care figurează în anexa la prezenta decizie.
Articolul 2
Prezenta decizie se aplică de la 27 aprilie 2001.
Articolul 3
Prezenta decizie se adresează statelor membre, în conformitate cu Tratatul de instituire a Comunității Europene.
Adoptată la Luxemburg, 24 aprilie 2001.